4 
ydedes Bidrag til Ekskursioner, Præmier for særlig godt Ar- 
bejde etc. Egentlig staaende Udgiftervar derikke, da Møderne 
afholdtes hos Formanden eller undertiden, efter Aftale, hos 
et af de andre Medlemmer; saaledes blev 1877—78 flere 
Møder holdt hos Budde-Lund og enkelte hos Assistent 
F. V. Christensen. Noget Vederlag for Lokalet var der 
ikke Tale om; dette kom først langt senere. 
Udadtil førte Foreningen en meget beskeden Tilværelse, 
saaledes som ogsaa Budde-Lund skriver. Dens Virkemidler 
var smaa og Medlemstallet ringe, kun en kort Tid gik det — 
op over et Dusin Stykker (1872). At der har været arbejdet, 
og at der har været Meningsudvekslinger vedrørende For- 
eningen selv, fremgaar af de talrige delte Afstemninger over 
mere eller mindre vigtigeSpørgsmaal, gentagne Udmeldelser 
og Genindmeldelser af de samme Medlemmer o. a. lign.; 
at der alligevel har været en god Forstaaelse til Stede, 
fremgaar bl. a. af, at Forslag om at indbyde udmeldte Med- 
lemmer til Møde (20. Januar 1871) „for at udjævne den Strid, 
som fandt Sted, og hvorved bemeldte Medlemmer ud- 
meldte sig af Foreningen" vedtoges enstemmigt og ogsaa 
førte til det ønskede Resultat. 
Schlick har som bekendt været Formand saa godt 
som uafbrudt i de første 40 af Foreningens Leveaar. 
Kun en enkelt Gang, d. 13. Septbr. 1872, prøvede man 
at vælge en anden Formand (Budde-Lund). Dette førte 
til at Schlick udmeldte sig af Foreningen d. 20. Septbr. 
(Her vilde det have været af Interesse at se, hvor dette 
og de følgende Møder har været afholdt, men herom 
findes ingen Oplysninger). Flere andre Medlemmer faldt 
nu ogsaa fra, og allerede ved Mødet d. 27. Septbr. ved- 
toges det at indbyde Schlick „for at gjøre Foreningen 
bekendt med det Udbytte, han havde af Excursionen til 
Tisvilde". Denne Indbydelse blev efterkommet d. 13. Decbr., 
og den ønskede Beretning blev givet. Dette tyder atter paa, 
at der ikke har været stor Alvor i Divergenserne mellem 
Foreningens Medlemmer. Paa den næste Generalforsamling, 
